Title: ประกาศเทศบาลตำบลลานสกา เรื่อง การดำเนินการเกี่ยวกับข้อมูลข่าวสารส่วนบุคคลตามมาตรา 23 (3) แห่งพระราชบัญญัติข้อมูลข่าวสารของราชการ พ.ศ. 2540

ประกาศเทศบาลตำบลลานสกา

ประกาศเทศบาลตำบลลานสกา
เรื่อง
การดำเนินการเกี่ยวกับข้อมูลข่าวสารส่วนบุคคล
ตามมาตรา
๒๓ (๓) แห่งพระราชบัญญัติข้อมูลข่าวสารของราชการ
พ.ศ.
๒๕๔๐[๑]

สำนักงานเทศบาลตำบลลานสกา อำเภอลานสกา
จังหวัดนครศรีธรรมราช เป็นหน่วยงานบริหารราชการส่วนท้องถิ่น มีการจัดระบบข้อมูลข่าวสารส่วนบุคคล
ดังนี้
(ก) ประเภทของบุคคลที่มีการเก็บข้อมูลไว้
- คณะผู้บริหารเทศบาล
- ประธานและรองประธานสภาเทศบาล
- สมาชิกสภาเทศบาล
- พนักงานเทศบาลสามัญ
- ลูกจ้างประจำ/พนักงานจ้าง
- ข้อมูลบุคคลของงานทะเบียนราษฎร
(ข) ประเภทของระบบข้อมูลข่าวสารส่วนบุคคล
- ทะเบียนผู้บริหารเทศบาล
- ทะเบียนประธานและรองประธานสภาเทศบาล
- ทะเบียนสมาชิกสภาเทศบาล
- บัตรประวัติพนักงานเทศบาล
- บัตรประวัติลูกจ้างประจำ
- บัตรประวัติพนักงานจ้าง
- ระบบข้อมูลงานทะเบียนราษฎรของกรมการปกครอง
(ค) ลักษณะการใช้ข้อมูลตามปกติ
๑) คณะผู้บริหารเทศบาล/ประธานและรองประธานสภาเทศบาล
/สมาชิกสภาเทศบาล
- ใช้เป็นหลักฐานการดำรงตำแหน่ง
๒) พนักงานเทศบาล/ลูกจ้างประจำและพนักงานจ้าง
- ใช้ในการบริหารงานบุคคลของเทศบาล
๓) ข้อมูลบุคคลของงานทะเบียนราษฎร
- ใช้ในการปฏิบัติงานทะเบียนราษฎร
(ง) วิธีการขอตรวจดูข้อมูลข่าวสารของเจ้าของข้อมูล
- กรอกแบบฟอร์มขอตรวจสอบทะเบียนประวัติคณะผู้บริหารเทศบาล/ประธานและรองประธานสภาเทศบาล/สมาชิกสภาเทศบาล/พนักงานเทศบาล/ลูกจ้างประจำและพนักงานจ้าง
- ปลัดเทศบาลหรือหัวหน้าสำนักปลัดเทศบาล
เป็นผู้พิจารณาอนุมัติ
- ข้อมูลส่วนบุคคลของงานทะเบียนราษฎร ขอตรวจสอบดูได้เฉพาะเจ้าของประวัติเท่านั้น
เว้นแต่เพื่อประโยชน์ของทางราชการตามที่กฎหมายกำหนดเท่านั้น
(จ) วิธีการขอแก้ไขเปลี่ยนแปลงข้อมูล
- การแก้ไข วัน เดือน ปีเกิด
ปฏิบัติตามระเบียบสำนักนายกรัฐมนตรี ว่าด้วยการขอแก้ไข วัน เดือน ปีเกิด
ในทะเบียนประวัติข้าราชการ พ.ศ. ๒๕๒๗
- การแก้ไขเพิ่มเติมรายการในบัตรประวัติ
มีแนวทางปฏิบัติ ดังนี้
๑) รายการเปลี่ยนแปลง หรือเพิ่มเติม
จะต้องแจ้งให้สำนักงานเทศบาลตำบลลานสกาทราบ เพื่อทำบันทึกในบัตรประวัติ
๑.๑ การผ่านการอบรม ดูงาน
และการได้รับเครื่องราชอิสริยาภรณ์ แจ้งการเปลี่ยนแปลง หรือเพิ่มเติมรายการดังกล่าว
โดยแนบสำเนาเอกสารหลักฐานที่เกี่ยวข้องให้สำนักเทศบาลตำบลลานสกา จำนวน ๓ ชุด
๑.๒ การเพิ่มวุฒิการศึกษา
ใช้หลักฐานสำเนาประกาศนียบัตร ปริญญาบัตรและสำเนาแสดงผลการศึกษา (Transcript)
จำนวน ๓ ชุด
๑.๓ การเปลี่ยน ชื่อตัว-ชื่อสกุล ให้แจ้งการเปลี่ยนแปลง
โดยแนบสำเนาเอกสารหลักฐานใบเปลี่ยน ชื่อตัว-ชื่อสกุล พร้อมกับแนบ ทร. ๑๔
(สำเนาทะเบียนบ้าน) จำนวน ๓ ชุด
๑.๔ การเพิ่มเติมรายการอื่นๆ เช่น
การได้รับคัดเลือกเป็นข้าราชการดีเด่นให้ส่งสำเนาใบประกาศหรือหลักฐานอื่นๆ จำนวน ๓
ชุด
๑.๕ การแก้ไขข้อมูลส่วนบุคคลของงานทะเบียนราษฎร
ปฏิบัติตามพระราชบัญญัติการทะเบียนราษฎร พ.ศ. ๒๕๓๔
(ฉ) แหล่งที่มาของข้อมูล
(๑)
คณะผู้บริหารเทศบาล/ประธานและรองประธานสภาเทศบาล/สมาชิกสภาเทศบาล
- คำสั่งแต่งตั้ง
- ผู้ดำรงตำแหน่ง
(๒)
พนักงานเทศบาลสามัญ/พนักงานครูเทศบาล/ลูกจ้างประจำและพนักงานจ้าง
- เจ้าของประวัติ
- คำสั่งบรรจุแต่งตั้งโอน (ย้าย)
เลื่อนขั้นเงินเดือน
- สัญญาจ้างพนักงานจ้าง
- ระบบข้อมูลงานทะเบียนราษฎรจากกรมการปกครอง (ระบบ
on-line)

จึงประกาศให้ทราบโดยทั่วกัน

ประกาศ
ณ วันที่ ๒๕ ธันวาคม พ.ศ. ๒๕๔๙
ร้อยตำรวจโท
วิรัช อาทรกิจ
นายกเทศมนตรีตำบลลานสกา

โสรศ/ผู้จัดทำ
๒๗
มีนาคม ๒๕๕๐

[๑] ราชกิจจานุเบกษา
เล่ม ๑๒๔/ตอนพิเศษ ๓๐ ง/หน้า ๒๖/๑๖ มีนาคม ๒๕๕๐